Is- Santwarju tal- Volontà t' Alla DAĦLA Is- Santwarju tal- Volontà t' Alla huwa trattat imqassam f' diversi paragrafi qosra u faċli għall- intelliġenza taż- żgħażagħ ordinat biex wieħed permezz tiegħu jagħraf il- volontà t' Alla rigward biss is- servizz li kull bniedem għandu jtemm f' ħajtu, u mhux għal kulma Alla jrid fis- Sapjenza profondissima tiegħu, li hija ħaġa impossibbli. Fil- kors ta' dan it- trattat huma ta' għajnuna r- ripetizzjonijiet esposti fl- istil. Alla ħalaq il- bniedem għax- xbieha tiegħu, u ordnalu biex iservih. Għalhekk kull bniedem għandu l- obbligu strett li jagħraf il- volontà t' Alla, għax ebda seftur ma jista' jaqdi l- padrun mingħajr ma jkun jaf xi jrid minnu l- istess padrun. Permezz ta' dan it- trattat wieħed għandu jnissel fih delizzju, u apprezzament għall- volontà t' Alla, u mibegħda tremenda għad- dnub, li waħdu, u waħdu, u waħdu huwa kontra l- volontà t' Alla. Dan it- trattat huwa dawl kontra l- inganni min- naħa tan- natura mħassra tagħna bnedmin u min- naħa ta' Satana, u min- naħa tal- bnedmin. Hija opra miġbura mill- kotba mqaddsa ossija mill- Iskrittura, mit- tagħlim tad- Dutturi tal- Knisja Kattolika, mill- esperjenzi tal- Qaddisin, mid- dawl tal- istess sens komun: u kull min jaqra u jifhem, u jipprattika jkollu jistqarr li s- Santwarju tal- Volontà t' Alla huwa l- veru renju tal- paċi, u tal- imħabba. Beatu min jagħraf dan is- Santwarju, u beatu jekk fih jipprokura li jidħol, u hemm fih imgħaqqad għal dejjem jibqa' bil- volontà tiegħu mal- volontà t' Alla, Kreatur beatissmu ta' kulma jidher u ta' kulma ma jidhirx, ta' kulħadd u ta' kollox. Iva, min jistudja dina l- opra għandu jesklama mas- Sultan David: "Dan hu l- mistrieħ tiegħi għal dejjem ta' dejjem: hawn jiena ngħammar, għax jiena għażilt dan il- mistrieħ." Kristu għallimna li fid- dinja ħaġa waħda biss hija neċessarja: u dina l- ħaġa biss neċessarja hija li ma nagħmlux id- dnub, u fi kliem ieħor li nagħmlu dejjem il- Volontà tal- Imbierek Alla, l- uniku oġġett tal- imħabba tal- qalb tagħna. IS- SINJAL TAS- SERV VERU T' ALLA Tagħmel il- volontà t' Alla tkun issaltan f' dina d- dinja f' renju ta' paċi, u tkun taħżen teżori li ma jintemmux għall- futur li jiġi wara mewtek. Ix- xorti tal- bniedem hawn biss qiegħda tant għal din il- ħajja temporali kemm għall- ħajja li għadha ġejja, li wieħed jitħaddan f' kollox u għal kollox mal- volontà t' Alla, bla ma jirreżisti qatt għal ebda dispożizzjoni t' Alla fuqu, tkun kbira jew tkun żgħira. Hawn huwa s- sinjal tas- serv veru t' Alla li qatt ma jillamenta għal ebda raġuni umana. Min iġarrab x' hawn fil- volontà t' Alla jkollu jistqarr mas- sultan David u jgħid: Dan huwa l- mistrieħ tiegħi għal dejjem ta' dejjem, hawn jiena ngħammar, għax jiena għażiltu. X' inhuwa r- renju tal- inkwiet u tal- konfużjoni? Huwa reżistenza għal kull dispożizzjoni tal- volontà t' Alla; huwa disprezz tal- veru ġid, u apprezzament tal- veru deni, li huwa d- dnub. Dak li hu ħażin qatt ma jista' jagħti frott tajjeb, kif tixhed l- istess natura. Siġra ħażina frott ħażin: siġra tajba frott tajjeb. — "Kollox volontà t' Alla barra d- dnub." ID- DNUB HU L- GĦADU TAL- VOLONTÀ T' ALLA X' hawn fil- volontà t' Alla? Wieħed, meta jagħmel il- volontà t' Alla, ikun fiċ- ċentru tiegħu għaliex ikun itemm il- fini li għalih ikun maħluq; u għalhekk jgħix mistrieħ dejjem fi ħdan Alla, kif jixhed Santu Wistin: "Inti, o Sinjur, ħlaqtna għalik, u l- qalb tagħna ma tistrieħx sakemm ma tkunx straħet fik b' abbandun totali għall- volontà tiegħek." Min jagħmel il- volontà t' Alla jkun iservi lill- padrun li bħalu ma hawnx tant għat- tjubija kemm għall- omnipotenza, kemm għas- sapjenza: għalhekk jgħix dejjem miegħu f' abbundanza ta' paċi, u jieħu minnu kulma jitolbu, u jitpaxxa bid- delizzi li jissuperaw kull sens. Agħmel, u ġarrab. X' hawn fil- volontà t' Alla? Teżor ta' paċi. X' hawn fil- volontà t' Alla? Delizzi u ħlewwiet kbar moħbija biss għal dawk li jibżgħu minn Alla. M' hawnx bniedem li ma jridx il- veru ġid għalih innifsu, iżda fost id- dlam tad- dinja ingannat iħaddan il- veru deni f' dawl ta' ġid, li huwa d- dnub, l- uniku għadu tal- volontà t' Alla. X' hawn fid- dnub? Inkwiet, konfużjoni, mard, u mewt, u kull xorta ta' deni. Id- dnub huwa l- uniku u l- veru deni. — "Kollox volontà t' Alla barra d- dnub." JEĦTIEĠ NAGĦMLU L- VOLONTÀ T' ALLA Kull bniedem jiġi fid- dinja biex ma jagħmilx dnubiet, fi kliem ieħor, biex jagħmel il- volontà t' Alla, għax min ma jagħmilx dnubiet ikun qiegħed jagħmel il- volontà t' Alla. Kollox huwa volontà t' Alla barra mid- dnub. Tagħmel il- volontà t' Alla mhux ħaġa oħra ħlief li trid dejjem dak li jrid Alla, u li ma trid qatt dak li ma jridx Alla. Ħaġa waħda biss hija neċessarja, qal Kristu lil Marta, u din hija li aħna nagħmlu l- volontà t' Alla. Ħadd ma jagħmel il- volontà t' Alla, jekk qabel ma jkunx għarfu b' fidi soda li huwa Hu, u li jippremja t- tajbin, u li jikkastiga l- ħżiena. Min għandu fih volontà tajba dan biss ikun irid dak li Alla jrid, u min għandu volontà ħażina jkun irid dak li Alla ma jridx, jew li ma jkunx irid dak li Alla jrid. L- anġli fit- twelid ta' Ġesù Kristu qalu: "Paċi fl- art lill- bnedmin ta' volontà tajba." Mela min għandu volontà ħażina ma jistax ikollu f' qalbu ħlief inkwiet. — "Kollox volontà t' Alla barra d- dnub." KIF NAGĦRFU 'l ALLA Alla għarrafna u jgħarrafna l- volontà tiegħu biex aħna nservuh, mhux għax Alla għandu bżonn il- ġid ta' xi ħadd, iżda biex Huwa jagħtina sehem mill- beatitudni tiegħu, jekk aħna bl- ispirtu u bil- verità nobduh, billi nagħmlu li Huwa jrid, u b' hekk nagħrfuh u nistqarruh b' Sinjur wieħed tagħna. Huwa għarrafna u jgħarrafna l- volontà tiegħu permezz tal- liġi naturali, li huma l- Għaxar Kmandamenti tiegħu, li impressjona fil- qalb ta' kull bniedem u li Huwa stess tana minn idejn Mosè: — permezz tal- Kmandamenti tal- Knisja: — permezz tas- superjuri leġittmi, għax m' hemmx setgħa ħlief minn Alla, kif jgħallem San Pawl: — permezz tal- ispirazzjonijiet divini tiegħu; permezz tal- vuċi ta' kuxjenza ċerta; u permezz tal- ġrajja. Kien jenħtieġ li Alla jurina, u li jurina b' mod ta' sodizza, dak li jrid minna, ladarba ħalaqna biex inservuh. — "Kollox volontà t' Alla barra d- dnub." KOLLOX MAĦLUQ GĦAL ALLA Hija verità ta' fidi li Alla ħalaq kollox għalih innifsu. Mela kollox irieġi u jiggverna, u jiddisponi għall- volontà tiegħu, u f' kollox ifittex lilu nnifsu. Ta' min jinnota l- kelma 'kollox' li ma tammettix l- eċċezzjoni tal- inqas moviment: kollox, ħwejjeġ kbar u ħwejjeġ żgħar. Kif jista' wieħed fuq verità ta' fidi bħal din jgħid li ssir xi ħaġa addoċċ? Xejn addoċċ la dwar il- kwalità, la dwar il- ħin, u lanqas dwar il- lok. Kristu qalilna li x- xagħar ta' rasna huwa kollu magħdud; u għalhekk aħna m' għandniex raġun ħlief nosservaw l- għerf u t- tjubija t' Alla u nżommu s- silenzju. Min hu li jirreżisti lill- volontà t' Alla u jista' jsib il- paċi? Meta huwa Alla li qiegħed irieġi kollox, dmir tagħna huwa wieħed, jiġifieri li nissottomettu ruħna u b' hekk nithennew bil- paċi. Is- Sapjenza Divina tgħallimna li l- paċi m' għandna nibdluha ma' xejn; u min jispaċenzja ruħu jkun jopra ta' iblah, u jkollu jsostni d- dannu f' ruħu u f' ġismu. — "Kollox volontà t' Alla barra d- dnub." HEMM BŻONN L- GĦAJNUNA T' ALLA Ħadd ma jista' jagħmel il- volontà t' Alla bil- forzi waħedhom tan- natura umana; jenħtieġ assolutament l- għajnuna tal- grazzja attwali t' Alla; mingħajrha ħadd ma jista' jagħmel xejn, kif qal Kristu: "Mingħajri ma tistgħu tagħmlu xejn." U dina l- grazzja Alla ma jiċħadha lil ħadd li jitlobhielu bil- verità, għaliex fin- natura umana ebda padrun ma jiċħad il- għajnuna lis- seftur tiegħu u jenħtieġha biex itemmlu l- ordnijiet li jimponilu fuq spalltu. In- natura tqanqal il- volontà umana biex tissodisfa biss lilha nnifisha, iżda l- grazzja tqanqal il- volontà umana biex biss tissodisfa u ttemm il- volontà t' Alla. Issa meta wieħed jagħmel kulma jista' biex ifittex 'l Alla, Alla żgur li ma jiċħadlux il- grazzja tiegħu. X' jista' jagħmel il- bniedem biex jersaq lejn Alla? Fl- ewwel lok u fl- aħħar lok ifittex li jitgħallem dwar il- mezzi li jieħdu għall- ħajja eterna. In- natura tixhed li t- tagħlim tajjeb huwa l- għajn ta' kull ġid tant spiritwali kemm ukoll temporali. Kull bniedem huwa fl- obbligu li jservi 'l Alla; għalhekk għandu jitgħallem biex jagħraf il- volontà t' Alla, u kif għandu jagħmel biex itemmha kif imiss, jekk ma jridx imur fil- fjammi eterni. — "Il- volontà t' Alla biss, xejn iżjed neċessarju." "ĦOBB 'l ALLA B' QALBEK KOLLHA…" Permezz tal- Iskrittura Mqaddsa Alla għarrafna l- volontà tiegħu dwar is- servizz li kull bniedem għandu jagħmillu, u speċjalment għarrafhielna permezz ta' Kristu Ġesù. Hija volontà t' Alla l- qdusija ta' kull bniedem, li mingħajrha ħadd ma jara 'l Alla, kif jgħallem San Pawl l- Appostlu. Issa l- qdusija toħroġ biss mit- temmija ta' dawn iż- żewġ Kmandamenti: "Ħobb 'l Alla b' qalbek kollha, u l- proxxmu tiegħek bħalek innifsek." Hija immela volontà t' Alla li nagħtuh qalbna billi niċħdu lilna nfusna, immieru 'l qalbna, billi ma nikkuntentawx ix- xewqat tan- natura umana. Hija immela volontà t' Alla li nagħmlu lill- oħrajn il- ħwejjeġ kollha li rridu li l- bnedmin jagħmlu lilna, u li ma nagħmlux lill- oħrajn dak li aħna ma rridux li ħaddieħor jagħmel lilna. Kull reżistenza għall- volontà t' Alla hija dejjem dnub jew gravi jew venjali skont il- materja, u skont il- vuċi tal- kuxjenza. U min huwa meħlus mill- obbligi li jitgħallem dak li huwa obbligat biex itemm? — "Il- volontà t' Alla biss, xejn iżjed neċessarju." ALLA PADRUN TAGĦNA Tixbiha fis- servizz t' Alla tispjega wisq ċar l- imġiba bejn seftur u padrun tad- dinja, it- tnejn xbieha t' Alla kif huwa kull bniedem. Is- seftur huwa fil- palazz ta' sidu, jiekol almenu mill- fdal, u jgawdi kull arja tajba tant taħt is- saqaf kemm fil- ġardin tiegħu. Is- seftur huwa dejjem attent għall- padrun, pront għal kull sejħa, u jesegwixxi dmiru bl- eżattezza akkawża tas- salarju. Is- seftur ma jkunx jista' jtemm il- volontà ta' sidu, jekk dana ma jgħarrafhilux, u jekk tkun xi ħaġa tqila, ma jiċħadlux l- għajnuna meħtieġa. Is- seftur mhux huwa jagħżel l- uffiċċju, iżda l- padrun, li joffendi ruħu, jekk is- seftur iwarrab l- ordni tiegħu biex ikun għamel ħwejjeġ wisq iżjed fatikużi, għall- istess ġid tal- padrun. Il- padrun, għal kull ordni, jagħti lis- seftur kull mezz għall- esekuzzjoni: jekk jibagħtu jixtri jagħtih il- flus, u kulma jenħtieġ, f' kelma waħda għat- temmija tal- volontà tiegħu. Seftur li jkun bis- servizz tiegħu jissodisfa 'l sidu ma jkunx żgur imċaħħad barra mis- salarju minn favur li jkun talbu. Alla padrun, u l- bniedem seftur. — "Il- volontà t' Alla biss, xejn iżjed neċessarju." L- INTENZJONI RETTA Ħadd ma jista' jagħmel il- volontà t' Alla, jekk Alla ma jiddisponix fuqu l- prova, it- tentazzjoni, l- okkażjonijiet, li bihom ikun isejjaħ il- qalb tal- bniedem għall- eżerċizzju tas- servizz. Infatti l- virtù mingħajr il- prova mhix virtù. Lanqas ħadd ma jista' jagħmel il- volontà t' Alla, jekk ma jkunx imqanqal minn intenzjoni retta, li hija l- kawża tal- virtù. Intenzjoni retta, ossija tal- grazzja, hija dik li fiha jindaħal Alla: intenzjoni mhux retta, ossija naturali, hija dik li fiha ma jindaħalx Alla, iżda s- sodisfazzjon tan- natura. Infatti ħadd ma jagħmel xejn għal xejn: għalhekk fis- servizz t' Alla, mhux il- virtù iżda l- kawża tal- virtù għandha l- ħlas quddiem Alla. Hija volontà espressa t' Alla li wieħed ma jisraqx: min jisraq bla ebda dubju jkun jobgħod il- volontà t' Alla: iżda min ma jisraqx b' daqshekk ħadd ma jista' jiġġudikah ubbidjent, jekk ma jkunx għaraf il- kawża jekk min- naħa tal- grazzja, ossija jekk kienx imqanqal minn intenzjoni retta, jew minn intenzjoni mhux retta ossija tan- natura. — "Il- volontà t' Alla biss, xejn iżjed neċessarju." IN- NATURA TFITTEX BISS LILHA NNIFISHA In- natura hija għadu kbir tal- volontà t' Alla, għax tfittex f' kollox lilha nnifisha, u mhux il- volontà t' Alla. F' kollox trid tissodisfa lilha nnifisha u mhux li togħġob 'l Alla. In- natura tħares biss lejn il- ġibdiet ħżiena tagħha, li huma ġibdiet għall- gost tas- sensi, għall- unuri u għall- glorja tal- bnedmin li josservawha f' kull ġid tagħha, u għall- kumditajiet u għall- passjonijiet. Kristu espressament qal li dak li jgħożżu l- bnedmin huwa qżież quddiem Alla: immela min jopra mqanqal min- natura u mhux mill- grazzja, dan żgur li ma jagħmilx il- volontà t' Alla. Kemm nies ma jisirqux għax jibżgħu li jitilfu l- fama tagħhom. Kemm nies ma jiżnux għax jibżgħu li jitilfu s- saħħa tal- ġisem jew il- fama tagħhom! Kemm nies ma joqtlux, għax jibżgħu mill- forka tal- ġustizzja! Kemm nies jagħtu elemożini għat- tifħir tal- bnedmin! Il- virtujiet tan- natura, kulħadd jagħmilhom fejn lilu jaqbel, u mhux fejn hemm il- glorja t' Alla. — "Il- volontà t' Alla biss, xejn iżjed neċessarju." ALLA KOLLOX JIPPERMETTI Xejn ma jiġri fid- dinja indipendentement mill- volontà t' Alla, lanqas id- delitti, lanqas il- ħmerijiet, lanqas l- abbużi, lanqas it- traskuraġni, lanqas ebda dnub gravi jew venjali ma jsir addoċċ, għax kieku Alla ma jippermettix li jsiru, ma jsirux: u Alla jippermetti li jsiru għall- finijiet tiegħu; billi Alla huwa Sapjenza infinita ma jagħmel xejn għal xejn kif jidher ċar mill- kreaturi raġjonevoli tiegħu li qatt ma jagħmlu xejn għal xejn. Alla jippermetti li jsir id- dnub biex ikun jista' jeżerċita l- ġustizzja divina tiegħu, li jippremja t- tajbin u li jikkastiga l- ħżiena, u biex dak li joħroġ mid- dnub ikun oġġett tal- volontà tiegħu: għalhekk Satana jħawwad u l- bnedmin iħawdu d- diżordnijiet tagħhom, u Alla bit- taħwid tagħhom jeffettwa l- ħsibijiet, il- ġudizzji, u s- sapjenza tiegħu. Min jaf l- istorja ta' Ġużeppi, bin Ġakobb, jara wisq ċar dina l- verità duttrinali. Alla ried ilaħħaq lil Ġużeppi viċirè tal- Eġittu, u permezz tad- dnubiet ta' ħutu u tal- mara ta' Putifar ġie effettwat il- ħsieb t' Alla fuq Ġużeppi, li wkoll kien qal lil ħutu, wara li għarfuh, illi Alla kien bagħtu fl- Eġittu qabilhom biex isalvahom mill- ġuħ. — "Il- grazzja t' Alla biss ta' min ifittex." MEZZI KONTRA D- DNUB Il- volontà umana ssib ħafna tfixkil biex ittemm il- volontà t' Alla, iżda min tassew irid ħaġa jagħmel il- mezzi għaliha. Hawn diversi mezzi preservattivi kontra d- dnub, li huwa biss kontra l- volontà t' Alla. Ma jaqax fid- dnub iżda jagħmel il- volontà t' Alla, min jitlob l- għajnuna t' Alla waqt kull tentazzjoni, kif qal Kristu: "Itolbu biex ma taqgħux fit- tentazzjoni." Mezz ieħor kontra d- dnub huwa l- ħsieb fuq in- novissmi: mewt, ġudizzju, infern, u ġenna; kif jixhed l- Ispirtu Santu: "Iftakar fin- novissmi tiegħek, u inti ma tidneb qatt u qatt." Mezz ieħor kontra d- dnub hija l- ħarba mill- okkażjoni prossma, kif qal Kristu: li jaqbillu l- bniedem li jidħol il- ġenna b' għajn waħda inkella b' żewġ għajnejn jiġi mitfugħ fl- infern tan- nar ta' dejjem; jekk għajnu l- leminija tiskandalizzah jaqlagħha u jarmiha 'l bogħod minnu. Però l- volontà qatt ma hija meħlusa mill- ħtija, jekk totalment ma tkunx imfixkla jew mill- biża' jew mill- forza, jew mill- injoranza, jew mix- xewqa. Mela sakemm il- bniedem jaġixxi volontarjament, huwa dejjem responsabbli għal kull tentazzjoni dwar l- approvazzjoni jew dwar id- diżapprovazzjoni. — "Il- grazzja t' Alla biss ta' min ifittex." NITOLBU 'l ALLA Meta wieħed ikun taħt xi dispożizzjoni t' Alla, m' għandux jibqa' mutu bħal ġebla fis- sofferenzi, fit- tentazzjonijiet, fit- tribulazzjonijiet, fil- persekuzzjonijiet; jgħid f' qalbu jekk Alla jrid hekk, m' għandix raġun biex nitlob: l- orazzjoni hija inutli. Dan huwa ingann, għax Alla nnifsu jikkmandana li nitolbuh, u hemm miktub li m' hemmx konfużjoni għal min jirrikorri lejn Alla. Xi dispożizzjonijiet t' Alla huma assoluti li tassew ikunu effettwati: u xi oħrajn huma b' ċerta rabta ma' xi kundizzjonijiet però dejjem min- naħa tas- Sapjenza divina tiegħu. Kristu fl- ort talab: "Missier, jekk jista' jkun, jgħaddi minni dan il- kalċi, mingħajr ma nixorbu; iżda mhux li rrid jiena jkun imma li trid Inti." U hekk għadda fuq Kristu li dan il- kalċi kellu assolutament jixorbu. Permezz tal- orazzjoni Alla jagħtina l- għajnuna tiegħu, jeħlisna, ifarraġna, isalvana u jitfa' fina kull ġid. Kristu għallimna: "Itolbu u taqilgħu, fittxu u ssibu, ħabbtu u lilkom ikun miftuħ." U mbagħad fuq kollox nistrieħu billi ngħidulu bil- verità: "Ikun li trid Inti, kif fis- sema hekda fl- art." — "Il- grazzja t' Alla biss ta' min ifittex." ALLA MA JITBIDDEL QATT Skont it- tagħlim kattoliku, Alla huwa immutabbli, jiġifieri li ma jista' jitbiddel f' ebda ħaġa, f' ebda ħsieb tiegħu: Huwa hu dejjem l- istess. Kulma ġara u kulma jiġri, u kulma għad jiġri, dan kollu hu stabbilit fl- intellett tiegħu mill- eternità. Alla qatt ma ried, u lanqas jista' jrid id- dnub, għax huwa essenzjalment qaddis, imma jippermettih, għax Hu jirrispetta l- liberu arbitriju ta' kull bniedem, suġġett għall- ġudizzju dwar l- azzjonijiet tajba jew ħżiena tiegħu, u għax fis- Sapjenza tiegħu, mid- deni jieħu l- ġid tal- volontà tiegħu. Alla jrieġi u jiggverna kollox għall- volontà tiegħu, u xejn ma jiġri qabel jew wara l- ħin iffissat fl- intellett tiegħu sa mill- eternità — hora sua subministrabit. Innota u ifhem il- kelma "xejn" ma jiġri — xejn lanqas l- inqas moviment — jekk mhux fil- waqt iddisinjat. Ġob kien jaf dina l- verità u qal lil Alla: Inti ħlaqt il- bniedem u tajtu l- ġranet tiegħu biex jgħix, iżda meta jagħlqu dawn il- ġranet ma jistgħux jiskorru b' minuta waħda biss. Anki fl- Evanġelju naqraw: "Għax ma waslitx is- siegħa" jew "għax waslet is- siegħa." — "Il- grazzja t' Alla biss ta' min ifittex." KULL WIEĦED JAĦSAD LI JKUN ŻERA' Min jagħmel il- volontà t' Alla, xejn ma jkun jonqsu lil dan il- bniedem, għax Alla jkun favur tiegħu, u Hu dejjem iħobb lil dawk li jħobbuh. "Meta Alla huwa magħna min hu kontra tagħna?" qal l- appostlu San Pawl. Iva min jagħmel il- volontà t' Alla jieħu s- sehem mit- teżori t' Alla li hija vera paċi, u jsaltan bl- istess sottomissjoni u ubbidjenza lejn Alla, u jsaltan f' renju ta' delizzji b' kotra ta' paċi. Imma min ma jagħmilx il- volontà t' Alla, u għalhekk ikun jagħmel id- dnub, ma jistax ikun li jgħix isaltan fir- renju tal- paċi, iżda kif qal Kristu, li min jagħmel id- dnub isir ilsir tad- dnub. Tkun ilsir tad- dnub, jiġifieri, qalbek tkun bħal kelb marbut b' katina u miġbud minn idejn l- għadu tiegħu, u miġbud fejn lilek ma jkunx jogħġob, u tixrob l- imrar li biss id- dnub kapaċi jisqi lil min jagħmlu. Anki l- proverbju jgħallem li kull wieħed jaħsad li jkun żera' u min jiżra' d- dnub ikollu jaħsad dak li jagħti d- dnub, speċjalment fir- rimors tal- kuxjenza, fil- biża' ta' kull xorta ta' dannu anki temporali. — "Il- grazzja t' Alla biss ta' min ifittex". IS- SAPJENZA T' ALLA Fil- ktieb tas- Sapjenza hemm miktub: "Min fost il- bnedmin jista' jagħraf id- disinji ta' moħħ Alla? Jew min fost il- bnedmin jista' jaħseb xi jrid Alla?" Il- ġudizzji tiegħu huma abbiss bla qiegħ. Il- ħsibijiet tas- sapjenza u tax- xjenza tiegħu huma profondità li ħadd b' ebda mod ma jista' jifhimhom, u t- triqat tiegħu b' ebda mod ma jista' wieħed isib irkabtu tagħhom. U dina hija verità, għax Alla huwa infinit, u kull kreatura ma tista' b' ebda mod tikkomprendi, tħaddan, tifhem bl- intellett maħluq tagħha, li hu finit, limitat, minn hawn sa hawn, intellett infinit. Għalhekk kull kreatura raġjonevoli titħawwad b' dannu kbir tagħha, meta tkun trid tfittex ħwejjeġ 'il fuq mill- ħila tagħha. Immela xejn m' għandu wieħed jagħmel fid- dispożizzjonijiet li Alla jiddigrieta fuqu, u fuq l- oħrajn, ħlief li jiskot u li bi spirtu ta' sottomissjoni jadura l- volontà sapjentissima, u santissma, u providenzjali tiegħu, għax huwa waħdu tajjeb u essenzjalment tajjeb li dejjem jifhem il- ġid f' kull att tal- volontà tiegħu. Ħadd m' għandu jgħid lil Alla: "Sinjur, għaliex għamilt hekk?" Iżda kulħadd għandu jgħidlu: "Sinjur, ikun li trid Int kif fis- sema hekda fl- art." — "Alla xhud ta' kulma jingħad u jintgħamel." INĦOBBU 'l ALLA OMNIPOTENTI Alla, kreatur omnipotenti, ta' min jibża' minnu, u ta' min jibża' minnu wisq, u min jibża' minnu joqgħod sottomess għall- volontà tiegħu. Alla ta' min jibża' minnu u ta' min jibża' minnu b' xhud tal- opri terribbli ta' jdejh, u min ma jibżax minnu intant ma jibżax billi ma joqgħodx sottomess għall- volontà tiegħu, għax ma jkunx għaraf min Hu. Alla, Missier ta' kulħadd, ta' min iħobbu, u ta' min iħobbu iżjed milli jħobb lilu nnifsu, u min iħobbu ma jsibx gost u delizzju ieħor ħlief li jagħmel il- volontà divina tiegħu: u min ma jħobbux intant ma jħobbux billi jirreżisti għall- volontà, għax ma jkunx għaraf min hu. Forsi fin- natura umana xi ħadd ma jħobbx lil min iħobbu b' turija ta' opri, u ta' ġid? Min hu li ħabbna daqskemm ħabbna Alla? Huwa ħabbna qabel ma stajna nħobbuh aħna, għax Huwa tana kollox mit- tjubija tiegħu biss. U huwa jippretendi li nirringrazzjawh u ma nistgħux nirringrazzjawh ħlief bl- ispirtu u bil- verità, jiġifieri, billi nagħmlu dejjem il- volontà tiegħu, għax b' hekk biss nistgħu nogħġbuh u mhux b' ħaġa oħra. — "Alla xhud ta' kulma jingħad u jintgħamel." NEŻAMINAW IL- FINI TAGĦNA F' KULMA NAGĦMLU Alla huwa spirtu: mela ħadd ma jista' jagħmel il- volontà t' Alla ħlief bl- ispirtu, jiġifieri mqanqal mhux mid- demm u mil- laħam, mill- passjonijiet jew tal- konkupixxibbli jew tal- iraxxibbli. Għalhekk kull min jagħmel id- deni jkun imur dejjem kontra l- volontà t' Alla: però mhux kull min jagħmel il- ġid ikun jagħmel dejjem b' hekk il- volontà t' Alla; jeħtieġ li wieħed jeżamina xi jkun li jkun qiegħed iqanqal il- volontà personali tiegħu. Jeħtieġ li jagħraf il- kawża ossija l- fini ta' kull operazzjoni tiegħu, jekk tkunx ħierġa mill- ispirtu ossija mid- demm u mil- laħam. L- operazzjoni tkun ħierġa mill- ispirtu, allura meta l- fini jkun fih jindaħal Alla: dina tissejjaħ intenzjoni retta; l- operazzjoni tkun ħierġa mid- demm u mil- laħam, allura meta l- fini ma jkunx fih jindaħal Alla, u dina tissejjaħ intenzjoni mhux retta, ossija naturali. Hija volontà t' Alla li wieħed ma jisraqx: issa mhux kull min ma jisraqx ikun qiegħed itemm dina l- volontà t' Alla, għax min ma jisraqx jibża' biss li jitlef il- fama tiegħu, jew l- impjieg tiegħu, ikun qiegħed jissodisfa l- volontà personali tiegħu, u mhux il- volontà t' Alla: imma min ma jisraqx, jibża' li Alla jikkastigah allura jkun jissodisfa tassew il- volontà t' Alla. — "Alla xhud ta' kulma jingħad u jintgħamel." NINQDEW B' MEZZI XIERQA FIS- SOFFERENZI Alla l- imbierek ħalaqna għax- xbieha tiegħu, u tana s- sens biex nidderieġu ruħna bih f' kulma nsibu ruħna billi dejjem nagħmlu dak li huwa tajjeb u billi qatt ma nagħmlu dak li huwa ħażin. Immela meta tiġi xi sofferenza fuqna, ma nkunux immorru kontra l- volontà t' Alla, jekk aħna nqiegħdu idejna biex nagħmlu r- rimedju biex neħilsu minnha: però mhuwiex permess għalina li aħna ninqdew b' mezzi illeċiti, jiġifieri li fihom dnub, għax allura nkunu mmorru kontra l- volontà t' Alla. Meta aħna ninqdew b' mezzi xierqa, jiġifieri li ma fihomx dnub, aħna nkunu mexjin fil- volontà t' Alla, li d- dnub biss ma tridx: kollox volontà t' Alla barra mid- dnub. X' għandu wieħed jagħmel, meta jkun qiegħed mezzi xierqa u ma jirnexxilux li jeħles mis- sofferenzi? Għandu jifhem l- ewwel nett li Alla jridu assolutament li jsofri u għalhekk imbagħad jirrassenja ruħu mal- volontà t' Alla; Alla huwa fidil u ma jagħtix 'il fuq minn dak li nifilħu, u fl- istess ħin ikun bl- għajnuna tiegħu magħna. — "Alla xhud ta' kulma jingħad u jintgħamel." VOLONTÀ T' ALLA LI NSOFRU Hija volontà t' Alla li aħna, wara l- waqgħa ta' Adam u ta' Eva fid- dnub, insofru, u li nsofru bħala bnedmin fil- kors tan- natura, u bħala midinbin fil- kors tal- ġustizzja t' Alla, u bħala predestinati, għax m' hemmx triq oħra għas- salvazzjoni ħlief il- Paċenzja. Hija volontà t' Alla li aħna nsofru, u jekk Alla jkun iħobbna iżjed, iżjed jiddisponi li aħna nsofru, bħalma naraw fuq Kristu u fuq ommu Marija Santissima. U l- kwalità ta' kull sofferenza tagħna ma tiġix addoċċ fuqna iżda kif jagħżilha Huwa, u meta jibgħatha Huwa. Infatti Kristu qal lil San Pietru: "Il- kalċi li tani Missieri ma nixorbux jiena?" u ma qalx il- kalċi li kellu jiġi fuqu tahulu l- poplu Lhudi fl- għira tiegħu, jew Ġuda fix- xeħħa tiegħu, jew Pilatu fl- inġustizzja tiegħu, jew Satana fil- malizzja tiegħu: iżda "il- kalċi li tani Missieri." Immela f' kull sofferenza m' għandniex nilmħu la l- bniedem, la l- annimal, la l- bluhat tagħna, la t- traskuraġni tagħna, u lanqas kawża oħra maħluqa, iżda d- dispożizzjonijiet t' Alla, li mingħajru lanqas għasfur ma jaqa' fl- art. Nilmħu l- volontà t' Alla u nintrabtu silenzjużi magħha. — "Alla xhud ta' kulma jingħad u jintgħamel." IL- ĠID TAL- LIĠI NATURALI Il- liġi naturali, li hija l- volontà t' Alla skolpita fil- qalb ta' kull bniedem, fiha ġid, għal min josservaha, mhux biss li jirrigwarda s- salvazzjoni tar- ruħ u l- veru kwiet tal- kuxjenza, iżda wkoll fiha bosta ġid ieħor temporali. Issa ħadd ma jista' jkun imċanfar jekk fl- osservanza tal- liġi naturali jifhem igawdi wkoll dan il- ġid temporali. Wieħed ma jisraqx għaliex jibża' minn Alla li jikkastigah fil- ġudizzju ġust tiegħu, dina hija rettitudni: issa barra minn dan jiġi fuq dan il- bniedem il- ġid tal- fama tajba tiegħu wkoll, u huwa jifhem li jogħġob lil Alla u fl- istess ħin li jgawdi l- ġieħ mill- bnedmin dwar l- onestà tiegħu. Wieħed ma jidnibx biex ma jinħaqarx bir- rimors tal- kuxjenza, u bil- waħx tal- konsegwenzi li joħorġu neċessarjament minn kull dnub, dina hija prudenza tal- ispirtu meta jifhem l- ewwel li jogħġob 'l Alla, u mbagħad ukoll il- ġid ta' ħajja kwieta u ordinata. Iżda huwa dejjem denn ta' ċanfir min ifittex biss il- ġid temporali b' disprezz tal- ġid spiritwali, kif qal Kristu: "Min iħobb 'il missieru u 'l ommu iżjed milli jħobb lili, dan mhux denn tiegħi." — "Iċ- ċella tal- mistrieħ hija l- volontà t' Alla." KULL VOKAZZJONI ĠEJJA MINN ALLA Is- soċjetà umana hija bħal ġisem kompost b' diversi membri, u kull membru għandu l- oġġett tiegħu proprju. Li kieku l- ġisem kien għajn, fejn huma l- widnejn? Għalhekk, billi Alla huwa l- awtur tal- ordni naturali, u sopranaturali, kull vokazzjoni hija dejjem ħaġa ta' jdejh. Issa Alla ordinarjament mal- vokazzjoni tal- bniedem għal dak jew għal dana l- istat, assenjat mill- providenza u mis- sapjenza divina, jagħti dejjem il- mezzi għall- fini. Ħadd ma jitwieled għalih innifsu, immela huwa neċessarju li kull bniedem għandu fid- dinja jtemm il- missjoni tiegħu. Ebda seftur ma jagħżel l- uffiċċju għalih innifsu, iżda jkollu jagħmel dak li lilu jassenja l- padrun tiegħu; is- seftur għandu jiddependi fis- servizz tiegħu mill- volontà tal- padrun, li dejjem ifittex il- kwalitajiet ordinati u addattati għat- temmija tat- tali jew tat- tali uffiċċju. Il- ġenju jew l- inklinazzjonijiet, jew id- dispożizzjonijiet naturali ordinarjament jindikaw b' xi mod il- vokazzjoni. Alla hu li jiddisponi li dak it- tali bniedem żagħżugħ isib ruħu fil- kuntatt mal- oġġett li jkun għas- sejħa tal- istat ordinat għall- għażla, bħallikieku kuntatt mas- Santwarju, kuntatt mal- mediċina, kuntatt mal- militar, kuntatt mal- iskejjel, u l- bqija; u dejjem jiġri li dak li hu qrib l- għajnejn iħajjar u jqanqal il- qalb. — "Iċ- ċella tal- mistrieħ hija l- volontà t' Alla." NIRRASSENJAW RUĦNA Ir- rassenjazzjoni hemm qiegħda: li wieħed iqiegħed il- volontà tiegħu bir- rabta mal- volontà ta' ħaddieħor bi spirtu ta' kwiet. Hemm rassenjazzjoni naturali li toħroġ mill- prudenza tal- laħam mir- riflessjoni tas- sens komun li jagħżel dejjem dak li hu għall- aħjar għalih, bħallikieku wieħed imwaġġa' wisq u kontinwament, u mhedded mit- tobba u jmut jekk ma jaqtax siequ barra b' operazzjoni, allura jirrassenja ruħu mal- volontà tat- tobba għall- aħjar tiegħu, u bil- kwiet jindaħal għall- operazzjoni. Il- vuċi tan- natura f' widnejn il- bniedem prudenti hija: Jaqbel li toqgħod kwiet irrassenjat biex ma jkollokx iġġarrab dannu ikbar. Xi minn daqqiet il- bniedem jostina ruħu u ma joqgħodx għas- sottomissjoni tal- volontà ta' ħaddieħor, u b' hekk jinkesa b' tant deni temporali, għax ir- rassenjazzjoni anki naturali ġġib dejjem il- ġid. Hemm rassenjazzjoni tal- grazzja, li biha wieħed jagħraf li dak li hu fuqu ta' piż, ta' uġigħ, ta' diqa huwa dispożizzjoni t' Alla u għalhekk billi jaf li m' hemmx reżistenza kontra l- volontà t' Alla mingħajr kastig jirrassenja ruħu mal- volontà t' Alla, jew billi jaf li Alla jiddisponi kollox għall- ġid tal- bnedmin, jilqa' kollox minn idejh, veru missier tajjeb. — "Iċ- ċella tal- mistrieħ hija l- volontà t' Alla." JINĦTIEĠ IS- SAGRIFIĊĊJU Meta Alla jiddisponi li tiġi fuqna t- tentazzjoni jew il- prova, hija ħaġa naturali li aħna, li ngħożżu l- volontà t' Alla iktar prezzjuża mill- ħajja tagħna, iktar prezzjuża mid- deheb u mit- topazju, hija tassew ħaġa naturali li nsewdu qalbna waqt l- eżerċizzju. Infatti n- natura umana fil- parti inferjuri tagħha ma tridx u la tgħakkis, u lanqas sofferenzi: l- ispirtu huwa lest, iżda l- laħam huwa marid; għalhekk il- volontà umana faċilment tista' tissieħeb mal- parti inferjuri, jekk bil- perseveranza u bil- għajnuna tal- grazzja, u speċjalment bl- orazzjoni ma tirreżistix għall- ġibdiet ħżiena tant dwar il- ħwejjeġ li jogħġbuna, kemm ukoll għall- ħwejjeġ li ma jogħġbuniex. Immela t- temmija tal- volontà t' Alla fiha veru sagrifiċċju, u s- sagrifiċċju ma jinfiridx mis- swied il- qalb. Forsi Abraham ma sewwidx qalbu għall- ordni t' Alla li jissagrifika 'l ibnu, Iżakk, b' vittma? Forsi Kristu ma sewwidx qalbu quddiem il- kalċi li kellu jixrob minn idejn Missieru? — "Iċ- ċella tal- mistrieħ hija l- volontà t' Alla." NADURAW U NSERVU 'l ALLA Alla huwa spirtu, u min jadurah jinħtieġ li jadurah bl- ispirtu u bil- verità; u Alla bħal dawna jfittex 'il min jadurah: hekk għallimna Kristu. Satana ried li Kristu jadurah u wiegħdu li bi premju jagħtih ir- renju kollu tad- dinja, iżda Kristu keċċih u qal li hemm miktub li kull volontà maħluqa għandha tadura 'l Alla waħdu, u lilu waħdu sservi. Kun af, int min int, li jekk inti ttentat biex tisraq, u inti, għar- rispett t' Alla, jew għax tibża' minn Alla, jew għax tħobb lil Alla, ma tisraqx jew ma tagħmel ebda ksur tal- Liġi Mqaddsa b' volontà soda u ferma, u effikaċi, inti tkun tadura 'l Alla u tkun qiegħed isservih ukoll, għalkemm beżgħani dwar il- ġustifikazzjoni ta' dnubiet gravi, li inti għamilt fl- imgħoddi. Iżda oqgħod żgur li, jekk inti għandek volontà mħejjija li għal xi raġuni anki gravissma tidneb mortalment, jew li ma tisraqx, jew li ma tiżnix, jew li tagħmel azzjoni oħra ħażina akkawża ta' motivi naturali, biex ma jkollokx issofri dannu temporali jew biex ikollok profitt temporali, oqgħod żgur li 'l Alla la tkun tadurah, lanqas isservih, imma tkun tiddiżunurah b' att ta' ingratitudni tassew kerha. Beatu l- bniedem li Alla jfittex biex ikun minnu adurat! Veru li jadura 'l Alla min almenu jagħraf lilu nnifsu b' ċertezza morali li hu fl- istat tal- grazzja, u jopra b' intenzjoni retta. — "Iċ- ċella tal- mistrieħ hija l- volontà t' Alla." IL- FIDI Il- fidi mingħajr opri hija fidi mejta, jikteb San Ġakbu. Immela l- opri tal- fidi juru li wieħed tassew jemmen f' Alla u fil- ġustizzja t' Alla. L- opri tal- fidi huma t- temmija tal- volontà t' Alla bla ebda dubju. Huwa ċar li mingħajr fidi ħajja, ħadd ma jista' jopra b' intenzjoni retta, li fiha dejjem jindaħal Alla. Huwa ċar li mingħajr fidi ferma, ħadd ma jista' jitlob l- għajnuna t' Alla, li mingħajrha ħadd ma jista' jtemm il- volontà t' Alla. Huwa ċar li mingħajr fidi ferma, ħadd ma jista' jindem għall- ksur tal- liġi t' Alla biex jaqla' l- maħfra u jiġi ġġustifikat. Meta Alla jagħżel is- servi tiegħu fl- ewwel lok jagħtihom id- don tal- fidi, għax mingħajrha huwa impossibbli li wieħed jogħġob 'l Alla; għalhekk huwa neċessarju b' neċessità ta' mezz li wieħed jemmen li Alla hu, u li jippremja t- tajbin u li jikkastiga l- ħżiena sabiex ikun jista' jagħmel il- volontà t' Alla. Urini l- fidi tiegħek mill- opri tiegħek, jikteb San Ġakbu; għalkemm min jagħmel il- volontà t' Alla tassew għandu fih fidi ferma u ħajja, iżda min jidneb ma jkunx juri opri tal- fidi. X' inhija l- fidi? Il- fidi hija persważjoni ta' ħwejjeġ li ma jidhrux imnissla mis- smigħ b' mod li jammettihom fih iktar milli jkun qiegħed jarahom b' għajnejh, u għalhekk dina tintgħaraf mill- opri li huma t- temmija tal- volontà t' Alla. — "Il- volontà t' Alla u l- ġudizzju inseparabbli." OBGĦOD LILEK INNIFSEK X' jinħtieġ biex wieħed jagħmel il- volontà t' Alla? Il- kawża ta' kull dnub mhix ħaġa oħra ħlief l- imħabba tagħna nfusna; u infatti ma naħarbux l- okkażjoni prossma, ma niħdux paċenzja, ma nitgħakksux, għax ma rridux immieru lil qalbna, u niddisgustawha, u nagħtuha dispjaċir. Mela biex wieħed ikun jista' jagħmel il- volontà t' Alla jinħtieġ assolutament li jkun jobgħod lilu nnifsu, jiġifieri li jmieri 'l qalbu f' kull prova, f' kull tentazzjoni għad- dnub. Kristu għallimna li min iħobb lil ħajtu jitlifha, u li min jobgħod lil ħajtu f' din id- dinja jħarisha fil- ħajja ta' dejjem. Xi minn daqqiet ikun jinħtieġ li naqgħu vittma biex ma niksrux il- volontà t' Alla. U jekk inti għandek il- volontà tiegħek hekk pronta, hekk disposta, imħejjija li tagħmel id- dnub il- mejjet, għal xi kawża, għal xi raġuni temporali, inti tingħadd disprezzatur tal- volontà t' Alla u veru denn tal- fjammi eterni. — "Il- volontà t' Alla u l- ġudizzju inseparabbli." "ĦOBB 'l ALLA U ĦOBB LILL- PROXXMU" Alla huwa mħabba, u l- volontà tiegħu hija l- istess natura tiegħu; Alla huwa mħabba, u l- kmandamenti tiegħu huma dwar l- imħabba: "Ħobb 'l Alla u ħobb lill- proxxmu." L- imħabba hija proprjetà tal- qalb, u għalhekk tintgħaraf mill- opri: mill- abbundanza tal- qalb jitkellem il- ħalq, u mill- qalb joħroġ kollox tant ta' ġid kemm ta' deni. Alla jridna qaddisin bħalu, u l- proprjetà tiegħu hija li jħenn u li jaħfer; mela ma jistax ikun li Alla ma jaraniex veri servi tiegħu, anzi veri wlied tiegħu, meta aħna nimitawh billi nħennu u billi naħfru, u għalhekk żgur li Huwa jkun f' kollox favur lejna, u speċjalment li bil- għajnuna tal- grazzja tiegħu jippreservana mid- disprezz tal- volontà tiegħu. Imberkin, qal Kristu, dawk li jħennu, għax huma għad jaqilgħu l- ħniena; iżda dawk li jħennu għal kull min ikun fil- bżonn, ikun min ikun, u mhux dawk li jħennu ma' min iridu huma, jew ma' min lilhom jogħġob. Mhix ħniena tal- grazzja meta wieħed jagħti l- għajnuna lil min ikun għamillu l- ġid, u jiċħadha lil min ikun għamillu azzjoni ħażina. Kull bniedem huwa xbieha t' Alla, f' kull nisrani tintgħaraf il- persuna ta' Kristu. — "Il- volontà t' Alla u l- ġudizzju inseparabbli." L- AQWA MEZZI BIEX NAGĦMLU L- VOLONTÀ T' ALLA Għal kull fini jinħtieġ li jkun hemm il- mezzi għalih. Issa kull bniedem huwa maħluq għal dan il- fini, li, cioè, jagħmel il- volontà t' Alla; għalhekk biex itemmha għandu jagħmel il- mezzi. Bosta huma l- mezzi, iżda mill- aqwa huma dawna: Li spiss jiftakar fin- novissmi tiegħu, mewt, ġudizzju, infern u ġenna, kif jixhed l- Ispirtu Santu li min jiftakar fin- novissmi tiegħu ma jidneb qatt, jiġifieri jtemm il- volontà t' Alla. Mezz ieħor hija l- orazzjoni u speċjalment waqt it- tentazzjoni, kif jgħid Kristu: "Itolbu biex ma taqgħux fit- tentazzjoni." Mela min jitlob itemm il- volontà t' Alla. Mezz ieħor hija l- ħarba kontinwa mill- okkażjoni tad- dnub il- mejjet, għax Kristu jassigurana li jirbaħ il- ġenna min jaħrab dak kollu li dari jwaqqgħu fid- dnub. Mezz ieħor hija l- fidi fil- preżenza t' Alla: hawn Alla xhud, u qiegħed jara, u qiegħed jisma' kulma wieħed jagħmel u jgħid. Mezz ieħor hija l- kumpanija ma' nies tajba, għax il- kliem iqanqal, u l- eżempju jkaxkar. Mezz ieħor, li wieħed jagħmel ħniena vera mal- proxxmu fil- bżonn, u b' hekk Alla fit- tentazzjoni jilliberah. Mezz ieħor, is- sawm, għax is- sawm jerfa' l- menti tiegħu f' Alla, u jrażżan il- vizzju. Dawn huma mill- aqwa mezzi. — "Il- volontà t' Alla u l- ġudizzju inseparabbli." ĦAJJA TA' KUMBATTIMENT KONTINWU Il- ħajja tal- bniedem fuq dina l- art hija kumbattiment kontinwu: jinħtieġlu jikkumbatti biex itemm il- volontà tal- Kreatur tiegħu. Il- kawża li wieħed ma jtemmx il- volontà t' Alla hija l- volontà libera tiegħu, għax ħadd ma jidneb jekk ma jridx; infatti kulħadd jista' jekk tassew irid jirrifjuta kull stedina għad- dnub. Ordinarjament il- volontà tagħna spiss ikollha tikkumbatti biex tirbaħ, għax fil- kors tal- ħajja temporali spiss tiltaqa' ma' ħwejjeġ li jogħġbuha u ma' ħwejjeġ li ma jogħġbuhiex. Kemm- il darba ssib lilha nnifisha fil- prova! Quddiem l- okkażjoni prossima tad- dnub il- mejjet, is- serv t' Alla jitriegħed bil- biża' għax ma jridx dak li Alla ma jridx, u għalhekk jikkumbatti. Kemm waqgħat fid- dnub għal dik il- volontà li ma tikkumbattix leġittimament! Ma tikkumbattix fil- movimenti tas- simpatija, fil- movimenti tar- rispett uman, fil- movimenti tal- inġurji rigward il- vendetta, fil- movimenti tal- vanaglorja, fil- movimenti tal- biża' dwar il- ħajja temporali, fil- movimenti tal- kurżitajiet, fil- moviment tal- għira, fil- movimenti għall- għażż, fil- movimenti għal kull xorta ta' sodisfazzjon naturali; ma tikkumbattix il- volontà u għalhekk tmur fit- telfa, u mbagħad fit- telfa ta' dejjem. — "Il- volontà t' Alla u l- ġudizzju inseparabbli." ALLA JRID LI KULĦADD ISALVA Mietu ħafna nies u bosta minnhom marru fl- infern; issa dawna qegħdin l- infern, u dina hija volontà t' Alla issa li huma fl- infern, iżda ma kenitx il- volontà t' Alla li dawna jmorru l- infern, għax espressament huwa rrivelat u magħruf fl- Iskrittura Mqaddsa li Huwa jrid li kulħadd isalva ruħu. Forsi xi ħadd jgħid: Nagħmel x' nagħmel, jekk Alla qiegħed issa jarani fl- infern, bla ebda dubju hemm immur, għax Alla huwa immutabbli, u kull futur huwa għalih preżenti. Min jgħid hekk għandu jkun jaf li, jekk Alla qiegħed jara issa li wieħed qiegħed fl- infern, fl- istess ħin qiegħed jara 'l dan il- wieħed jagħmel biex imur fl- infern, cioè jiddisprezza l- liġi, il- volontà divina tiegħu, għax quddiem Alla m' hemmx laqgħa ta' nies, iżda jkun min ikun, lilu jagħti glorja lil min jibża' minnu, u lilu jagħti konfużjoni lil min lilu jiddiżunura. U jekk aħna naraw xi nies li qegħdin jgħixu fid- dnub il- mejjet, preżentement in- natura tagħna tħoss li huwa jmur l- infern; iżda bi żgur ħadd ma jista' jgħid, għax ħadd ma jara l- futur ħlief Alla waħdu. Bniedem fi stat ta' demonju faċilment jista' jsir bniedem fi stat t' anġlu, u bniedem fi stat t' anġlu faċilment jista' jsir bniedem fi stat ta' demonju. Min kien jobsor li Marija Maddalena kellha tkun qaddisa hekda kbira? U hekk fuq oħrajn. — "In- novissmi kustodja tal- volontà t' Alla." IL- VOLONTÀ T' ALLA ETERNA Il- volontà t' Alla hija eterna għax hija l- istess Alla, hija immutabbli, għax Alla huwa infallibbli, u kull imgħoddi u kull futur huwa għalih dejjem preżenti, u wkoll omnixjenti għax jaf kollox. Il- volontà t' Alla hija immutabbli; għalhekk kulma ġara u kulma jiġri huwa mid- dispożizzjoni eterna t' Alla. Il- bniedem jagħmel fehma li jrid jagħmel ħaġa, u mbagħad, għax jara xi raġunijiet ibiddilha; iżda Alla mhux hekk, għax kollox quddiemu f' att wieħed, u meta naqraw li Alla jgħid ħaġa, u mbagħad ibiddilha, intant ibiddilha, għax tkun ivverifikata xi kundizzjoni li taħtha jkun qalha. Quddiem Alla huwa kollox iddisinjat mill- eternità fil- ġudizzji tiegħu li ħadd ma jista' jifhem. Jekk wieħed miexi, jaqa' u jikser saqajh it- tnejn, dan kien għalih mill- volontà t' Alla sa mill- eternità, u waqa' fil- ħin stabbilit mill- eternità, u waqa' fil- lok stabbilit mill- eternità; u għalhekk m' għandux raġun ħlief li jadura d- dispożizzjoni t' Alla, għax Alla jordna dejjem kollox għall- ġid, infatti huwa l- Essri essenzjalment tajjeb. U d- digrieti tiegħu ebda potenza mhija kapaċi li tfixkilhom; m' hemmx għerf, m' hemmx qawwa, m' hemmx kunsill kontra d- dispożizzjonijiet t' Alla. X' inhuwa li Erodi, fis- setgħa tiegħu, ma għamilx biex jeqred it- tarbija Ġesù? Il- ħsieb tiegħu ma rnexxilux. — "In- novissmi kustodja tal- volontà t' Alla." MIN IĦOBB 'l ALLA? Min jagħmel il- volontà t' Alla, dan hu li jħobb 'l Alla, kif għallimna Kristu Ġesù: "Min għandu l- kmandamenti tiegħi u jħarishom, dan hu li jħobbni." Iva, min jagħmel il- volontà t' Alla, dan hu li jħobb 'l Alla, u Alla jħobb lil dan, kif hemm miktub: "Jiena nħobb lil dawk li jħobbuni," jgħid is- Sinjur Alla. Issa kull ruħ li tħobb 'l Alla, Alla jagħtiha tliet favuri kbar, jagħtiha tliet ħwejjeġ. Huwa bil- potenza tiegħu jippreservaha mill- waqgħa tad- dnub, biex iżommha perseveranti fil- volontà tiegħu divina; Huwa jqegħidha fl- okkażjoni li tagħmel il- ġid lill- proxxmu bl- eżerċizzju tal- opri tal- ħniena, biex jagħmilha tixbah lilu li proprjetà tiegħu hija li jħenn u li jaħfer; u Huwa jagħmel li hija ssofri, u iktar ma jkun iħobbha, iktar jagħmel li hija ssofri, biex jagħtiha kuruna ikbar tal- ġustizzja fil- jum tal- ġudizzju. Kemm għandu wieħed jitfarraġ xħin isib ruħu fl- okkażjoni li jagħti għajnuna lil min ikun fil- bżonn! Kemm għandu wieħed jitfarraġ xħin ikun fl- istat tas- sofferenza, u intant jirrassenja ruħu m' Alla! — "In- novissmi kustodja tal- volontà t' Alla." ŻEWĠ KUNDIZZJONIJIET MEĦTIEĠA GĦALL- MERTU F' KULL OPRA TAJBA Is- servizz t' Alla ma jinfiridx mis- salarju akkawża tal- Ġustizzja t' Alla li jippremja t- tajbin u jikkastiga l- ħżiena. Issa f' kull opra tajba għall- mertu jinħtieġu dawn iż- żewġ kundizzjonijiet: intenzjoni retta, u stat tal- grazzja. Intenzjoni retta kull darba li jindaħal Alla fil- kawża, fil- fini tal- aġent; u stat tal- grazzja, meta wieħed ma jkunx ħati ta' dnub gravi, ossija mejjet, kif għallimna Kristu Ġesù li min ma jiġborx miegħu jxerred, u li fergħa mqaċċta mid- dielja ma tistax iġġib frott. Issa opra tajba magħmula b' intenzjoni retta, iżda min ikun għamilha ma jkunx fil- grazzja santifikanti, għalkemm ikun għamilha bil- grazzja attwali, għax mingħajri, qal Kristu, intom ma tistgħu tagħmlu xejn. Opra tajba magħmula Alla ma jħallihiex mingħajr salarju, li jkun ordinat għall- ħajja eterna, jew ordinat għall- ħajja temporali. U dina l- verità narawha fuq il- qwiebel, li kienu kkmandati mir- re Farawni, sabiex joqtlu kull tarbija tal- Lhud, li tkun sess maskili; u dawn il- qwiebel ma obdewx għax beżgħu minn Alla — ekku intenzjoni retta — u huma ma kinux fl- istat tal- grazzja, għax ma kinux Lhud. Għalhekk naqraw fil- Ġenesi li Alla tahom ħafna ġid temporali, għax kienu salvaw mill- mewt it- trabi kollha li setgħu. — "In- novissmi kustodja tal- volontà t' Alla." NITTAMAW F' ALLA Kull serv itemm l- ordnijiet tas- sid tiegħu biex minnu jirċievi s- salarju; hekk ukoll kull serv t' Alla intant jagħmel il- volontà t' Alla, għax għandu fih vera tama li Alla ma jħallihx mingħajr ħlas. Min jemmen, jittama, u min jittama f' Alla jintgħaraf għax iqaddes lilu nnifsu, billi josserva u jtemm bil- fedeltà l- volontà t' Alla. Kull tama tas- serv t' Alla hija mqiegħda prinċipalment fuq il- Providenza, u fuq il- Ħniena, u fuq il- Potenza tas- Sinjur Alla tagħna, li tant iħobb lilna bnedmin, filwaqt li m' għandux il- bżonn tal- ġid tagħna. Hemm miktub li m' hemmx konfużjoni għal dawk li jittamaw fih, għal dawk li jirrikorru lejh. Fin- natura lejn min jirrikorri iben fil- bżonn tal- għajnuna? Forsi mhux lejn missieru u b' tama li ma jkunx imċaħħad minn dak li jkun jinħtieġlu? Is- serv t' Alla għandu kunfidenza soda li jakkwista minn Alla l- beatitudni eterna u l- mezzi kollha neċessarji biex jakkwistaha, u speċjalment l- għajnuna tal- grazzja waqt kull tentazzjoni, li huwa jitlobhielu bil- verità. Is- serv t' Alla jittama l- ġenna, u jistennieha mill- grazzja t' Alla, u mill- merti tal- opri tajba li jagħmel u jittama rpużat fuq il- fedeltà tal- ewgħiedi li wegħidna Alla nnifsu. — "In- novissmi kustodja tal- volontà t' Alla." ID- DNUB IL- MEJJET Fid- dinja ta' dan is- seklu u fid- dinja tas- seklu li għadu ġej, xejn ma hawn hekk tremendissmu daqskemm id- dnub il- mejjet, li huwa azzjoni ħażina, li min jagħmilha jkun qiegħed iqiegħed il- kawża li jeqred 'l Alla, li jagħmel deni gravi lil Alla, kieku Alla kien suġġett għall- qirda jew għal xi deni. Dina hija l- malizzja tad- dnub il- mejjet, għax Alla jobgħod id- dnub daqskemm iħobb il- volontà tiegħu ossija lilu nnifsu. Min jirreżisti għall- volontà t' Alla f' materja gravi jkun espressament fil- preżenza tiegħu jgħidlu, jekk mhux bil- kliem, żgur li bl- istess azzjoni gravament ħażina: "Jiena nobogħdok" — "Jiena kliemek nistmah taħt saqajja" — "Jiena ma nibżax minnek" — Min hu li jagħraf 'l Alla u ma jitkexkixx għal dawna l- espressjonijiet? Alla huwa wisq ta' min jibża' minnu, tremendissmu b' xhud tal- opri ta' jdejh: oh! kemm huma tal- biża' l- opri tiegħek, o Sinjur, esklama s- Sultan David! Forsi bniedem ma jħossx azzjoni ħażina li jkun irċieva minn bniedem ieħor, u iżjed iħossha jekk ikun għamillu l- ġid? Forsi fin- natura aħna ma nħobbux lil min iħobbna? Min seta' jħobbna bħalma ħabbna Alla, li tana l- eżistenza, u li jikkonservana bil- Providenza tiegħu, u tana kull ġid? Kull qalb trid oħra: għalhekk l- infern biss huwa l- veru kastig għal ingratitudni bħal din. — "Renju ta' paċi, il- volontà t' Alla." ALLA L- GĦAJN TA' KULL ĠID Beatu min jagħmel il- volontà t' Alla, beatu f' dina l- ħajja u wara mewtu, iżda msejken u tassew imsejken f' dina l- ħajja u wara mewtu min ma jagħmilx il- volontà t' Alla. Min jieħu f' idejh l- Iskrittura Mqaddsa u jaqra fuq id- deni tad- dnub li hemm imhedded għal min jagħmlu jintgħadd veru miġnun, jekk ma jintrefax minnu, xħin diżgrazzjatament ikun marbut miegħu u mjassar taħtu. Jagħmel id- dnub min imur kontra l- volontà t' Alla, li jobgħod id- dnub daqskemm iħobb lilu nnifsu: għalhekk hija ħaġa li twerwer tassew li Alla huwa kontra min jagħmel id- dnub. Alla kontra l- midneb, Alla l- għajn ta' kull ġid, kontra l- midinbin, li kull mument għandu l- bżonn tal- ġid t' Alla biex jgħix! Is- sens komun jgħid: "La ddardarx l- għajn li tixrob minnha." Min hu kapaċi li jagħmel it- twila fila tad- deni li jiġi fuq il- midneb? Deni għar- ruħ u deni għall- ġisem, għall- ispiritwal u għat- temporal; għalhekk l- anġlu qal lil Tobija li dawk li jagħmlu d- dnub il- mejjet huma għedewwa tar- ruħ tagħhom. Kemm nies tilfu s- saħħa tal- ġisem u l- fama tagħhom, u ħajjithom, u ġidhom, u fuq kollox il- paċi, b' xhud tal- esperjenza! Alla ma jistax ma jisħitx il- midneb, u għalhekk id- deni huwa indispensabbli mis- seħta. Iżda fuq kollox huwa terribbli d- deni fil- fjammi eterni. — "Renju ta' paċi, il- volontà t' Alla." ATTENZJONI KONTINWA Fejn ma hemmx attenzjoni ma jistax ikun hemm ordni, jew perfezzjoni; għalhekk proprjetà indispensabbli tas- serv veru u fidil t' Alla, hija li jżomm attenzjoni kontinwa għall- volontà t' Alla sabiex josservaha bid- diliġenza u mhux fuq ordnijiet gravi, imma anki fuq ordnijiet żgħar. Min mhux fidil fil- ftit lanqas mhuwa fidil fil- wisq; hekk għallimna Kristu Ġesù. Għalhekk is- serv bravu u fidil ma jitkellimx addoċċ, iżda jqis il- kelma qabel ma jgħidha, jaħrab dejjem u malajr kulma jħajru għas- sodisfazzjon tas- sensi, ma jiħux sehem fid- dnub ta' ħaddieħor, ma jintrebaħx bir- rispett uman, jiekol u jixrob bil- qies, jilbes u jinża' fis- satra, huwa attent kollu viġilanza fuq il- ħsibijiet li jiġuh tant ta' vendetta għal xi azzjonijiet ħżiena li jkun irċieva, tant ta' impurità għal xi ferħ, jew għal xi għaxqa, jew għal xi xewqa, tant ta' għira għall- ġid tal- proxxmu, tant ta' suppervja fl- istimi tal- bnedmin, tant ta' ġid temporali li jistagħna — xejn mhuwa iżjed ħażin milli wieħed iħobb il- flus. Jevita b' ċertu waħx il- gidba, u s- serq, u jitgħaxxaq fl- okkażjoni li tiġih biex jagħmel ħniena lejn min hu fil- bżonn, jitgħaxxaq u jirringrazzja 'l Alla. Jabborri t- tifħir tal- bnedmin li jasal f' widnejh, jobgħod il- kurżità u japprezza s- silenzju. Qatt ma jieħu sehem fil- ġemgħat tal- ħżiena, rigoruż li japprova kull diżonestà, u bil- ferħ japprova kull eżempju tajjeb. Dejjem jimxi fil- preżenza t' Alla. — "Renju ta' paċi, il- volontà t' Alla." NISSOTTOMETTU RUĦNA LEJN ALLA Alla jrid minna bnedmin li ngħixu dejjem sottomessi lejh bħala servi fidili tiegħu. Huwa jrid li kulma aħna nagħmlu noprawh dejjem b' kuxjenza ċerta, u li ma nagħmlu xejn biex nissodisfaw lilna nfusna fil- ħwejjeġ ta' dina l- art, u li nagħmlu dejjem lil ħaddieħor dak li aħna rridu li ħaddieħor jagħmel lilna, u li nagħmlu dejjem dawk il- mezzi kollha, li huma ordinati li jressquna lejh, u speċjalment li ngħożżu t- tagħlim tal- ħajja eterna, u li nagħmlu l- orazzjoni, u li nevitaw kulma huwa perikoluż li jbegħidna minnu, u li nagħtu lil kulħadd kulma huwa tiegħu, u li nirringrazzjawh dejjem u kullimkien tant għall- ħwejjeġ prosperi, kemm ukoll għall- ħwejjeġ penużi, u li nagħrfuh fl- ordnijiet tas- superjuri leġittmi tagħna, u li nobdu l- vuċi tal- kuxjenza tagħna, tant fil- ħwejjeġ li tobbligana nagħmlu, kemm ukoll fil- ħwejjeġ li tipprojbilna li nagħmlu, u li ma nibdlu ma' xejn il- paċi ta' qalbna, u li ma ninqdewx bi ħwejjeġ ħżiena biex nagħmlu l- ġid, u li ma nieħdu qatt sehem fid- dnub ta' ħaddieħor, u li napprovaw dejjem dak li huwa tajjeb u niddiżapprovaw dejjem dak li huwa ħażin, u f' kelma waħda li nemmnu fih, u li nittamaw fih, u li nħobbu lilu, u x- xbieha tiegħu, li huwa kull bniedem. — "Renju ta' paċi, il- volontà t' Alla." KURUNA TAL- ĠUSTIZZJA X' hemm lest għal min jagħmel il- volontà t' Alla bil- perseveranza sal- aħħar ta' ħajtu? Hemm lesta kuruna tal- ġustizzja. U dina l- kuruna tal- ġustizzja hija biss lesta għal dawk li jkunu għamlu biex jimmeritawha. Żewġ kundizzjonijiet huma meħtieġa biex wieħed ikun denn ta' mertu fl- opri tajba tiegħu; jinħtieġ li min jopra jkun imqanqal minn intenzjoni retta, cioè li fiha jindaħal Alla, u li min jopra jkun fl- istat tal- grazzja t' Alla. Kristu għallimna li mhux min jgħid Sinjur, Sinjur, jidħol fis- saltna tas- smewwiet, iżda min jagħmel il- volontà tal- Missier ċelesti tiegħu, dak jidħol fis- saltna tas- smewwiet. Kristu għallimna li m' għandniex nistennew ħlas tal- opri tajba tagħna, jekk ma nagħmluhomx b' intenzjoni retta, ossija jekk nagħmluhom mhux għall- glorja t' Alla, iżda għas- sodisfazzjon tal- ġibdiet tagħna. Kristu għallimna li kull fergħa mqaċċta mid- dielja ma tistax tagħmel il- frott, hekk ukoll aħna jekk fih ma nibqgħux, ma nistgħux nagħmlu ebda mertu. Issa, x' inhu li jifridna mid- dielja vera li huwa Kristu ħlief id- dnub il- mejjet? Immela l- kuruna tal- ġustizzja hija għal dawk li jagħmlu l- volontà t' Alla fl- istat tal- grazzja u b' intenzjoni retta. — "Renju ta' paċi, il- volontà t' Alla." IS- SILENZJU Għandhom tassew raġun li jfaħħru s- Sinjur tant l- Iskrittura Mqaddsa kemm ukoll is- sens komun tal- bnedmin; għax is- Silenzju huwa tassew il- kult tal- ġustizzja, jiġifieri min josservah u jipprattikah ikun qiegħed itemm perfettament il- volontà t' Alla. Is- silenzju intern u s- silenzju estern jikser kull darba li wieħed volontarjament iżomm ħsibijiet inutli, u jaġixxi ħwejjeġ li ma fihomx utilità għar- ruħ, jew għall- ġisem; u għalhekk jidneb dejjem jew gravement jew venjalment. Infatti Kristu qal: "Ta' kull kelma ozjuża li jkun tkellmu l- bnedmin għad jagħtu l- kont tagħha fil- jum tal- ġudizzju." B' kelma ozjuża wieħed għandu jifhem kwalunkwe azzjoni, ħsieb, kelma, jew opra li ma fihiex fini suffiċjenti, li ma fihiex kawża ġusta ordinata biss għas- sodisfazzjon tan- natura. Iva ġid kbir joħroġ mis- silenzju, ġid ikbar minn kull ġid temporali, kif jixhed is- sens komun tal- bnedmin li jgħid illi, li kien il- kliem ġawhar, is- silenzju aħjar minnu. Huwa proprjetà tal- bnedmin prudenti, tal- veri servi t' Alla; is- silenzju jżomm il- kuxjenza safja, għax huwa l- kult tal- ġustizzja, iżomm il- paċi tal- qalb, li hija l- frott ta' volontà tajba, iżomm il- konkordja u l- imħabba, u f' kelma waħda s- silenzju huwa l- ispirtu t' Alla. — "Qdusija u volontà t' Alla ħolqa waħda." X' JIKSEB MIN JAGĦMEL IL- VOLONTÀ T' ALLA Min jisfolja jaqra l- Iskrittura Mqaddsa, spiss jiltaqa' mal- ġid li jiġi fuq il- bniedem, li ħsiebu huwa fil- volontà t' Alla. Ġid mhux biss spiritwali, iżda temporali wkoll. X' inhija l- paċi? L- uniku u l- aqwa teżor tal- bniedem, teżor għall- ħajja spiritwali tiegħu u teżor għall- ħajja temporali tiegħu. X' inhuwa li jkun jixtieq fuq dina l- art min għandu l- paċi f' qalbu? Xejn. Is- saħħa tal- ġisem hija l- paċi tal- qalb. Issa, hemm miktub li m' hemmx paċi għall- ħżiena, u l- paċi hija fl- art għall- bnedmin ta' volontà tajba. Il- bniedem li ħsiebu huwa fil- volontà t' Alla, kulma jagħmel kollox jipprosperalu, kif jixhed is- sultan David fl- ewwel salm. Il- bniedem li jagħmel il- volontà t' Alla, Alla jagħmel b' vera benedizzjoni l- volontà ta' dan is- serv tiegħu, kif jixhed is- sultan fis- salm 144. Alla Sinjur ta' kobor bla qies iżomm għajnejh fuq il- ġusti tiegħu, u jindukrahom, u ma jħallihom neqsin minn ebda ħaġa, u jittratta magħhom bħalma padrun tassew tajjeb fid- dinja jittratta bil- ġenerożità, u bl- abbundanza, u bir- rispett is- servi tiegħu, li tant iħobbuh bl- eżattezza u bl- imħabba. L- Iskrittura tiddikjara li fuq min jagħmel il- volontà t' Alla tinżel kontinwament ir- ruġjada tal- grazzja, tal- ġid u tal- benedizzjoni, u fl- aħħar nett il- kuruna tal- glorja eterna. — "Qdusija u volontà t' Alla ħolqa waħda." ĦTIEĠA TAL- ORAZZJONI Mhux biżżejjed li aħna nagħrfu l- volontà t' Alla, iżda jeħtieġ li nagħmluha wkoll. Dak is- seftur, qal Kristu, li jagħraf il- volontà ta' sidu, u jagħmel ħwejjeġ li jistħoqqu s- sawt, jiġi msawwat bil- wisq, iżda dak is- seftur li ma jagħrafx il- volontà ta' sidu, u jagħmel ħwejjeġ li jistħoqqu s- swat, jiġi msawwat iżda bil- ftit. Alla ħalaqna biex inservuh, u għarrafna l- volontà tiegħu, u fl- istess ħin tana l- jedd li nitolbuh kulma ninħtieġu biex intemmu dak li jkun irid minna. Spiss fl- Iskrittura huwa jikkmandalna, u jeżortana biex nitolbuh: "Itolbu." "Itolbu biex ma taqgħux fit- tentazzjoni." "Liema missier ma jagħtix lil ibnu dak li huwa tajjeb?" Meta Alla jgħidilna: "Itolbu" — aħna għandna nifhmu li bla ebda dubju ma aħniex kapaċi nimxu weħidna, għandna bżonn tal- għajnuna; aħna għandna nifhmu li Huwa pront, u mħejji li jrid jagħtina, u li Huwa għandu l- mezzi kollha. Iva, mingħajr l- orazzjoni, u mingħajr orazzjoni kontinwa ħadd ma jista' jtemm il- volontà t' Alla; hija meħtieġa l- orazzjoni mentali fil- ħsieb tal- preżenza t' Alla, fil- ħsieb tal- ġudizzju; hija meħtieġa l- orazzjoni vokali, l- orazzjoni tal- qalb, bit- taħdit tagħna m' Alla, bħal iben ma' missieru. Kull mezz jgħin għat- temmija tal- volontà t' Alla, imma l- orazzjoni tagħmilna potenti biex nifilħu u nissuperaw kull tfixkil, kull tentazzjoni, għax m' hemmx orazzjoni, li ma toħroġx mill- Fidi: Għalxejn jaħdmu x- xufftejn, jekk il- qalb ma titlobx. — "Qdusija u volontà t' Alla ħolqa waħda." IL- FINI FL- OPRI TAGĦNA Huwa ħażin kulma huwa kontra l- volontà t' Alla, tant fi ħwejjeġ gravi, kemm ukoll fi ħwejjeġ venjali. Għalhekk huwa dejjem dnub jekk il- fini tal- azzjoni huwa ħażin, jekk l- oġġett tal- azzjoni huwa ħażin. Immela min jagħmel il- ġid b' fini ħażin ikun jaġixxi kontra l- volontà t' Alla, bħallikieku wieħed jagħti għajnuna lil persuna fil- bżonn biex ikollu l- okkażjoni li jissodisfa lilu nnifsu fis- sensi impuri tiegħu. M' hemm ebda dubju li oġġett tajjeb jibqa' tajjeb, meta jkun ordinat minn fini ħażin, skont il- prinċipju morali li dak li huwa tajjeb huwa tajjeb minn kawża sħiħa, u dak li huwa ħażin hu ħażin minn kwalunkwe nuqqas. Għal dak li huwa tajjeb u onest jeħtieġ li tajjeb ikun il- fini, tajjeb l- oġġett, u tajbin iċ- ċirkustanzi li jakkumpanjaw l- azzjoni. L- istess, meta wieħed jagħmel il- ħażen, ossija ħaġa ħażina b' fini tajjeb, ikun jaġixxi kontra l- volontà t' Alla, jekk ma tkunx tiskużah kuxjenza falza bħallikieku persważ li jkun tassew jagħmel il- ġid, xħin jifhem li b' gidba jevita l- qtil ta' xi persuni. Oġġett ħażin ordinat b' fini tajjeb ma jistax jingħadd qatt tajjeb; għalhekk fil- kors morali, fini tajjeb ma jistax jagħmel tajjeb oġġett ħażin; u fini ħażin ma jistax jagħmel li jibqa' oġġett tajjeb. — "Qdusija u volontà t' Alla ħolqa waħda." IL- FINI PRIMARJU Kull azzjoni libera volontarja tista' tkun ordinata minn diversi finijiet; però l- moralità, ossija t- tjubija jew il- ħżunija hija dejjem iddepożitata fil- fini primarju. Xi wħud ma jisirqux, għax jibżgħu li jkunu maqbudin, u b' hekk jitilfu l- fama tagħhom, u kull ġid temporali mill- konsegwenza; xi wħud ma jiżnux, għax jibżgħu li jġarrbu dannu fis- saħħa korporali tagħhom, u fil- fama tagħhom, jekk jinqabdu, u li jitilfu ġid temporali mill- konsegwenzi; xi wħud ma jigdbux, għax jibżgħu li jkollhom iġarrbu u jsostnu l- avviliment u l- konsegwenzi l- oħra ħżiena tal- gidba; xi wħud jagħmlu karitajiet għall- biża' li n- nies jintaċċawhom xħaħ, jew biex jarawhom il- bnedmin u jfaħħruhom, jew biex ikunu rringrazzjati, jew ikollhom it- tpattija fuq dina l- art; xi wħud isumu, għax istruwiti jafu li s- sawm, ossija t- temperanza tikkonserva l- ħajja temporali, u hekk dwar il- bqija. Issa dan fihom huwa l- fini primarju li assolutament jeskludi l- volontà t' Alla, u l- glorja tiegħu; u għalhekk denn ta' disprezz u ta' kastig quddiem Alla. Però jekk wieħed josserva l- liġi t' Alla, għall- biża' t' Alla fl- ewwel lok, u mbagħad jifhem ukoll il- ġid temporali li jiġi minn dina l- osservanza, dan tassew ikun qiegħed jagħmel il- volontà t' Alla, u jagħti glorja lil Alla; bħala fini sekondarju huwa għal dan il- ġid temporali. — "Qdusija u volontà t' Alla ħolqa waħda." XORTI TAJBA JEW ĦAŻINA Min ma jagħmilx il- volontà t' Alla liema xorti hemm lesta għalih? Jekk wieħed ma għamilx il- volontà t' Alla, u ma jridx jindem ix- xorti tiegħu jsemmagħhielu l- appostlu San Pawl: "Hija ħaġa li twerwer taqa' f' idejn Alla l- ħaj." Però jekk wieħed ma jagħmilx il- volontà t' Alla, u jisgħobbih għall- ingratitudni tiegħu lejn l- uniku benefattur tiegħu, u mkexkex mill- ħsieb tal- pwieni eterni fil- fjammi, ix- xorti tiegħu hija l- maħfra u l- paċi, u l- ħajja. L- iben il- ħali rritorna f' dar missieru, li laqgħu b' tant ferħ li waqa' fuq għonqu u biesu, wara li tant iddiżgustah billi kien infired minnu. Veru li Alla huwa ħafif biex jaħfer anzi l- proprjetà tiegħu hija li jħenn u li jaħfer; però jaħfer lil min ma jridx iżjed jiddisprezza għal li ġej il- volontà santissma tiegħu, u li jagħmel il- mezzi kollha biex ikun iġġustifikat. Meta qalb hija tassew niedma titriegħed quddiem l- okkażjoni prossma, titriegħed bil- biża' tal- waqgħa, u ma ddawwarx lilha nnifisha 'l barra mill- ħniena lejn kulħadd, u taħfer, u tinsa kull azzjoni ħażina li tkun irċeviet, u kif tista' tirripara kull dnub kontra l- proxxmu dwar il- fama, dwar is- saħħa, dwar il- ġid, u dwar is- swied ta' qalb, jekk tkun għamlitlu. Xorti tajba għal min hu niedem, u xorti waħxija għal min hu ostinat fid- dnub. — "Il- volontà t' Alla biss hija essenzjalment tajba." KULĦADD JIEĦU LI ĦAQQU Alla jrodd lil kull wieħed skont l- għamil li jkun għamel. Hekk għallimna fil- Vanġelu Kristu Ġesù. Huwa veru li l- ġustizzja torbot is- serv mal- padrun, u l- padrun jonqos jekk ma jagħtix lis- serv tiegħu dak li jkun jistħoqqlu. Issa l- volontà t' Alla għandha neċessarjament tintrabat mal- ġustizzja tiegħu, u għalhekk Huwa jippremja 'l min jagħmel il- volontà tiegħu, u jikkastiga 'l min jiddisprezza l- volontà santissima tiegħu. Il- ġustizzja t' Alla wieħed jiksirha billi jagħmel ħwejjeġ kontra l- volontà t' Alla; għalhekk Alla fil- ġustizzja tiegħu jiddisponi li jiġi fuq il- midneb dak li jkun kontra qalbu, dak li ma jkunx jogħġob lin- natura tiegħu, anzi b' kors ordinarju jimxi li l- bniedem b' dak stess li jkun dineb bih, b' dak stess ikun itturmentat. X' inhuwa fid- dinja kontra l- qalb tal- bniedem? Kulħadd jagħraf tajjeb, għax kulħadd iġarrab. Iżda s- serjetà qiegħda għal dak li huwa kontra l- midneb wara dina l- ħajja. Min hu li ma jiskartax in- nar? Nar ta' dejjem. Il- ġustizzja t' Alla wieħed josservaha meta ma jagħmilx kontra l- volontà t' Alla, anzi bl- ikbar diliġenza jħarisha; għalhekk Alla huwa fil- ġustizzja tiegħu tassew favur tal- veri servi tiegħu, anzi kif tgħid l- Iskrittura li Huwa jagħmel il- volontà ta' dawk li jibżgħu minnu, li jagħmlu l- volontà santissima tiegħu. Jinħtieġ għall- ġustizzja li tagħti lil kull wieħed dak li lilu jkun jistħoqq. — "Il- volontà t' Alla biss hija essenzjalment tajba." ALLA MA JRIDX MINNA ĦWEJJEĠ IMPOSSIBBLI Bniedem ma jgħabbix il- bagħal tiegħu iżjed milli dan jiflaħ iġorr; imgħallem qatt ma jqabbad il- ħaddiem tiegħu xogħol li għalih m' għandux forza; u jista' jkun immela li Alla jikkmandana ħwejjeġ impossibbli biex intemmuhom? Hekk ħasbu bosta, allura meta Alla kkmandalna li nħobbu l- għedewwa tagħna, u li ngħixu fil- kontinenza tal- ġisem. Iżda dawna huma ingannati, għax bnedmin bħalna b' xhud tal- istorja, għamluha dina l- volontà t' Alla: tassew ħabbew l- għedewwa tagħhom, u tassew għexu fil- kontinenza tal- ġisem. Il- volontà t' Alla hija li nagħmlu dak li huwa perfett, u mhux dak li huwa impossibbli, għax m' hemmx dubju li jirraġuna min ta lilna l- użu tar- raġuni. Meta Alla jridna nagħmlu l- ordnijiet tiegħu, qatt ma jħallina mingħajr l- għajnuna tal- grazzja tiegħu li Huwa ma jiċħadha lil ħadd li jitlobhielu, għax jaf li aħna mingħajru ma nistgħu nagħmlu xejn. Min immela jara impossibbli li jħobb l- għedewwa tiegħu u li jgħix fil- kontinenza jkun jaf dan it- tali li dak li hu impossibbli għall- bnedmin huwa possibbli għal Alla, u jirrikorri b' ċerta kunfidenza għall- għajnuna, u b' dina l- għajnuna jkollu jistqarr li l- piż huwa ħafif, u li l- madmad tal- volontà t' Alla huwa ħelu. — "Il- volontà t' Alla l- unika għajn ta' kull ġid." VOLONTÀ LIBERA TAL- BNIEDEM In- natura umana fil- volontà tagħha hija libera biex tagħżel kulma lilha jogħġob; sija ħwejjeġ onesti, sija ħwejjeġ diżonesti, sija ħwejjeġ inutli, sija l- ħajja, sija l- mewt; u dak li trid u li tħaddan fiha fuqha jiġi, lilha jintgħata. Il- volontà tal- bniedem skont in- natura, imneżżgħa mill- grazzja t' Alla, hija ribelljoni għall- volontà t' Alla, għaliex ma tridx sottomissjoni, ma tridx madmad, ma tridx piż fuqha nnifisha; hija trid tikkmanda imma tkun sottomessa għal ħaddieħor le ma tridx. Hija ribelljoni għall- volonta t' Alla, għax Alla qegħdilha l- madmad tat- tliet dmirijiet naturali, li hija taħt piena ta' punizzjoni, ta' kastig sever għandha ttemm sakemm hija fil- kors tal- ħajja temporali. Il- volontà tal- bniedem tammetti għaliha nnifisha kulma lilha jogħġob, u tirrifjuta, u tirreżisti fejn lilha ma jkunx jogħġob. Hija ribelljoni għall- volontà t' Alla, waqt l- okkażjoni prossma, waqt l- inġurji li tirċievi, waqt ir- rispett uman, waqt is- sofferenzi, għax tobgħod it- tgħakkis, u kulma jfixkilha fit- triq wiesgħa tagħha tal- libertà b' ingann kbir dwar il- libertà li hija biss fejn hemm l- ispirtu, u jasar fejn hemm id- demm u l- laħam. Il- volontà tal- laħam tfittex biss lilha nnifisha f' kollox. — "Il- volontà t' Alla l- unika għajn ta' kull ġid." KRISTU U L- VOLONTÀ T' ALLA Kristu u l- volontà t' Alla; il- volontà t' Alla kienet għal Kristu veru u uniku delizzju tal- qalb tiegħu, u tant li ma kienx isib konfort ieħor, jew faraġ ieħor, jew sodisfazzjon ieħor ħlief fil- volontà t' Alla. Huwa espressament qal: "L- ikel tiegħi huwa li nagħmel il- volontà ta' dak li bagħatni." Xejn ma kien jara prezzjuż ħlief il- volontà t' Alla, u tassew ma għamilx il- ħajja tiegħu temporali iktar prezzjuża mill- volontà tal- Missier tiegħu, u għalhekk fl- ort, wara li talab lill- Missier tiegħu biex jekk jista' jkun jgħaddi minnu l- kalċi tremendissmu mingħajr ma jixorbu, iddikjara li assolutament ikun mhux dak li ried hu iżda dak li Alla l- Missier tiegħu ried: "Mhux il- volontà tiegħi, iżda l- volontà tiegħek tkun magħmula." U waqa' vittma tagħha. Hekk għallem lill- iskulari tiegħu li jitolbu 'l Alla li jagħtihom il- grazzja li jagħmlu dejjem il- volontà tiegħu: "Ikun li trid Int kif fis- sema hekda fl- art." U qatagħhielhom ċara u tonda li m' għandhomx jistennew glorja, u ġenna, u ħajja eterna, jekk ma jagħmlux il- volontà tal- Missier ċelesti tiegħu: "Mhux min jgħidli: Sinjur, Sinjur, jidħol fis- saltna tas- smewwiet, iżda min jagħmel il- volontà tal- Missier li huwa fis- smewwiet, dak jidħol fis- saltna tas- smewwiet." Kien għal Kristu veru trijonf, u vera glorja li jgħid: "Jiena ġejt biex nagħmel mhux il- volontà tiegħi, iżda l- volontà ta' dak li bagħatni." — "Jew il- volontà t' Alla, jew il- volontà tagħna; żewġ padruni le." KONKLUŻJONI Bosta u bosta jieqfu ħosbenin, u jgħidu bejnhom u bejn ruħhom: "Xi jrid Alla minni dwar il- futur tiegħi?" Fl- għajnejn tagħna kollox huwa fuq l- inċertezzi, għax għalkollox huwa moħbi l- futur tagħna, billi kull mument hija fuqna l- mewt; għalhekk dan hu ħsieb inutli fil- moħħ tagħna, għalkemm niftħu t- triqat, għalkemm inħaddmu moħħna bl- industrija tagħna, għalkemm inqiegħdu l- mezzi. U min jista' jkun jaf xi jkun irid Alla mill- bniedem dwar il- futur tiegħu? Ħaġa waħda biss għandha tkun għalina: li rridu dejjem dak li Alla jrid, u li ma rridux qatt dak li Alla ma jridx. Ħu l- istorja f' idejk u aqra. Min kien jobsor li Mosè kellu jkun il- mexxej tal- poplu Lhudi? Min kien jobsor li Ġużeppi, bin Ġakobb, kellu jkun il- viċirè tal- Eġittu? Min kien jobsor li r- ragħaj David kellu jilħaq sultan? Min kien jobsor li San Pietru kellu jkun ikkostitwit kap tad- dinja? Min kien jobsor li San Pawl minn għadu kellu jkun appostlu kbir ta' Kristu? U fuqek li qed tisma' min kien jobsor li kellek tkun f' dan l- istat preżenti sija prosperu sija penuż. — Ikun, o Alla, li trid Int, kif fis- sema hekda fl- art.